ร้านอาหารเวียดนามที่โดนใจอีกร้านหนึ่ง อยู่ใจกลางเมืองย่านสุขุมวิทนี่เอง Madam T. ชาวสุขุมวิทส่วนใหญ่คงรู้จักกันแล้ว แต่สำหรับคออาหารเวียดนามที่อยู่ไกลออกไป ถ้าอยากมาลองสัมผัสก็มาได้ง่ายมาก ร้านอยู่ซอยสุขุมวิท 23 หรือซอยประสานมิตร เข้าซอยมาแล้วเลี้ยวขวาแรก จะอยู่ฝั่งซ้ายมือที่อาคารสุขุมวิท เฮ้าส์ มีที่จอดรถสะดวกสบาย

อย่างแรกที่ต้องสั่งคือ สุกี้เวียดนาม ความภูมิใจของ 
Madam T. น้ำซุปเสิร์ฟมาเป็นหม้อไฟ ใช้น้ำมะพร้าวน้ำหอมทั้งลูก และขูดเนื้อ หั่นตะไคร้สด , หอมหัวใหญ่ใส่ลงไป หอมชวนรับประทานมาก ส่วนเนื้อสัตว์ต่าง ๆ ก็เสิร์ฟมาในจานให้นำลงจุ่มตามอัธยาศัย อร่อยไม่เหมือนใคร

เป็ดราดซอสมะขาม ก็เป็นอีกรายการที่ไม่น่าพลาด  เนื้อเป็ดนุ่มลิ้น ราดด้วยซอสมะขามสไตล์เวียดนามต้นตำรับ อร่อย หาทานที่ไหนก็ไม่เหมือนที่นี่  
แหนมเนือง ปอเปี๊ยะสด และ ข้าวเกรียบปากหม้อ มีวางอยู่ทุกโต๊ะ พร้อมโถผัก บรรจุผัก 9 ชนิด (เกือบปลูกเองเป็นส่วนใหญ่)  อาจจะเป็นเพราะสั่งง่ายได้ไว และที่สำคัญอร่อยมากๆ น้ำจิ้มของแต่ละอย่าง ปรุงเองใหม่ ๆ สด ๆ ทุกวัน 

ข้าวเกรียบปากหม้อที่นี่เป็นสีเขียว เพราะใส่ใบเตยเพื่อความหอม และดอกอัญชันที่คั้นน้ำสดๆ ผสมแป้ง 

เมนูยอดนิยมของคนเวียดนามโดยเฉพาะ ขนมจีนหน้าเนื้อ หรือที่เรียกว่า “ป่อปุ๋น”  ถ้าไม่ทานเนื้อ ก็เปลี่ยนเป็นหน้าหมูย่างปอเปี๊ยะทอด รับรองต้องสั่งเพิ่ม

เมนูยำก็มีหลายรายการ แต่ที่ขึ้นชื่อ แนะนำให้ลองสั่งยำไหลบัวกุ้งสด แล้วจะติดใจ

นมเบื้องญวน หรือเรียกเป็นภาษาเขาว่า ‘ป่านแส่ว’ ลูกค้าจะชอบสั่งมาก แต่ใช้เวลาทำนาน เพราะทำใหม่ๆจานต่อจาน 

กล้วยหอมทอดที่ขึ้นชื่อมาก เพราะแป้งอร่อยมากด้วยสูตรที่ไม่ยอมบอกใคร กรอบนอกนุ่มใน

รวมมิตรเวียดนาม ที่แตกต่างจากรวมมิตรไทย ๆ ตรงที่ราดด้วยเมเปิ้ลไซรับนมสด หอม หวาน มัน ถ้ามีไอศกรีมวานิลาอีก 1 ลูก ครบสูตร เสริฟมาในแก้วทรงสูง ประกอบด้วยทับทิมกรอบ เฉาก๊วย ถั่วแดง ฯลฯ ในน้ำกะทิที่คั้นสดๆ โรยหน้าด้วยถั่วเหลืองกวน น่าทานมาก 

นอกจากนี้ยังมีบริการ Delivery ส่งความอร่อยถึงบ้านในละแวกสุขุมวิทด้วย แม้ท่านที่อยู่ไกลออกไปก็สามารถสั่งได้เช่นกัน โดยบวกค่าส่งให้กับมอเตอร์ไซค์ตามระยะทาง โทรสั่งได้ที่ 02-259-1127 และ 081-735-1443 

Madam T.เปิดบริการทุกวันเป็น 2 ช่วง คือ 11.30-14.30 น. และ 17.30-22.00 น. ท่านสามารถไปเยี่ยมชมเว็บไซต์ของร้านได้ที่ www.madamtrestaurant.com แนะนำให้โทรจองโต๊ะล่วงหน้าก่อนไปนะคะ
